Our Place is in Pretoria, langs die N1 en die N4, naby winkelsentrums en sakegebiede geleë. Verblyf is beskikbaar in 3 eenhede wat apart bespreek kan word naamlik Thee Place, The Cosy Corner en The Room.
Alhoewel al die eenhede op een perseel is, het dit 'n baie ontspanne atmosfeer. Die doel is om Our Place jóú plek te maak sodat jy elke keer hier aanklop.
'n Verwelkomingsvoorraad koffie en tee word voorsien.
Thee Place is 50 m² groot en het slaapplek vir 2 gaste. Dit is 'n oopplan-eenheid met 'n koningingrootte-bed met 'n warmkombers, en 'n oopplan-badkamer met 'n dubbelwasbak, hoekbad en 'n handstort. In die sitkamer is daar 'n platskerm-TV met sekere DStv-kanale. Die kombuis is apart en ten volle toegerus vir selfsorg. Daar is 'n etenstafel. Lugversorging, WiFi en 'n haardroër is beskikbaar in die eenheid. Buite is daar veilige parkeerplek, 'n swembad en 'n groot tuin met 'n privaat braai-area.
The Cosy Corner het 1 slaapkamer met 'n koningingrootte-bed en 'n warmkombers, 'n en suite-badkamer met 'n toilet en 'n stort, 'n kombuis wat ten volle toegerus is en daar is 'n aparte sitkamer en eetkamer. Die TV het beperkte kanale. Daar is ook 'n haardroër, 'n waaier, lugversorging, 'n verwarmer en 'n musiekspeler. Gaste het toegang tot 'n swembad, braai-area en 'n privaat Weber kan bespreek word.
Gaste kan ook gerus die kruie in die tuin gebruik. Daar is veilige onderdakparkeerplek met sekuriteitskameras en WiFi. 'n Wasgoeddiens is teen 'n addisionele fooi beskikbaar. Indien gaste rugprobleme het, is daar 'n hoër toiletsitplek beskikbaar, asook 'n kinderstoeltjie vir die bad.
Our Place is net 800 m vanaf Kilnerpark Dagkliniek, 'n Spar, die Hardy Muller-sirkel, die Moot Hospitaal, die groot winkelsentrums en plaaslike restaurante. Die Botaniese Tuine, Uniegeboue en Universiteit is net 'n entjie se ry ver en plekke in die middestad soos Colbyn, Rietfontein, Villieria, Rietondale, Silverton, Hatfield, Meyerspark, Waverley, Queenswood en Kilnerpark is naby. Daar is 'n oefenbof vir gholf-spelers net 3 km vanaf Our Place. 'n
Nuwe winkelsentrum met 'n Woolworths, 'n Checkers en verskeie restaurante het ook onlangs net 3 km van Our Place af oopgemaak.